Η διοικητική οργάνωση των μεταμοσχεύσεων: συγκριτική προσέγγιση μεταξύ Ισπανίας και Ελλάδας
Creators: name: Μηλιοπούλου, Μαρία Ανέστη
Publisher: name: Aristotle University of Thessaloniki
Year: 2015
Subjects: μεταμοσχεύσεις
Ισπανικό Μοντέλο
συντονιστής μεταμοσχεύσεων
transplants
Spanish Model
transplant coordinator

description: Κατά τα τελευταία χρόνια, η Ισπανία βρίσκεται σταθερά στην πρώτη θέση της παγκόσμιας κατάταξης ως προς τη δωρεά οργάνων. Η θέση αυτή δεν κατακτήθηκε τυχαία, αλλά είναι αποτέλεσμα της ειδικής οργάνωσης του μεταμοσχευτικού συστήματος της χώρας - γνωστού ως ''Ισπανικό Μοντέλο'' - το οποίο χαίρει διεθνούς αναγνώρισης. Συστατικό στοιχείο του μοντέλου αποτελεί η οργάνωση των μεταμοσχεύσεων σε τρία επίπεδα συντονισμού -κεντρικό, περιοχικό και νοσοκομειακό- με τον καταλυτικό κρίκο να αποτελούν οι συντονιστές του τρίτου επιπέδου, τοποθετημένοι εντός των νοσοκομείων. Η φιλοσοφία του μοντέλου συμπληρώνεται από τη μέριμνα για τη συνεχή εκπαίδευση των συμμετεχόντων στη μεταμοσχευτική διαδικασία, από την προσπάθεια εμπέδωσης θετικού κοινωνικού κλίματος υπέρ της δωρεάς, από τη διαρκή διαχείριση των σχετικών με τις μεταμοσχεύσεις πληροφοριών στα Μέσα Μαζικής Ενημέρωσης, αλλά και από την αδιάκοπη αξιολόγηση του συστήματος και την προσπάθεια εξεύρεσης νέων λύσεων αύξησης των διαθέσιμων μοσχευμάτων. Στον αντίποδα της ηγετικής θέσης της Ισπανίας βρίσκεται η Ελλάδα, όπου οι δείκτες δωρεάς κυμαίνονται σε ιδιαίτερα χαμηλά επίπεδα κατά τα τελευταία χρόνια. Κύρια αιτία αυτού φαίνεται πως είναι η αδυναμία εντοπισμού επαρκών δυνητικών δοτών οργάνων, εξαιτίας -μεταξύ άλλων- της υποχρηματοδότησης του συστήματος. Επιπλέον, σημαντικό ρόλο στην αναποτελεσματικότητα του μεταμοσχευτικού μηχανισμού πιθανότατα διαδραματίζει η έλλειψη συστηματοποιημένης στρατηγικής σχετικά με τις δράσεις που αναλαμβάνονται. Στην αύξηση των διαθέσιμων μοσχευμάτων στη χώρα μας θα μπορούσε να συνεισφέρει η διοχέτευση κονδυλίων στο χώρο των μεταμοσχεύσεων, η κατάρτιση συγκεκριμένου και με διάρκεια στο χρόνο σχεδίου δράσης, αλλά και η αναζήτηση περαιτέρω λύσεων με γνώμονα το ήδη επιτυχημένο ισπανικό μοντέλο.
description: In recent years, Spain is firmly at the top of the world rankings in terms of organ donation. This position was not captured at random, but is a result of the special organization of the transplant system in the country - known as ''the Spanish Model''- which enjoys international recognition. Basic component of the model is the organization of transplants on three coordination levels -central, regional and intrahospital- the determinant factor being the coordinators of the third level, located inside the hospitals. The philosophy of the model is supplemented by the continuing education of the participants in the transplant process, by the effort to establish a positive public attitude in favor of donation, by the sustainable management of the information -related to transplants- appearing in the media, and also by the incessant evaluation of the system and the effort to find new ways of increasing the available grafts. In contrast to the leading position of Spain, the donation rate in Greece ranges in very low levels in recent years. The main reason for this seems to be the failure to identify sufficient potential organ donors, because -among other reasons- of the underfunding of the system. Moreover, an important role in the insufficiency of the organ donation system probably plays the lack of a structured strategy concerning the actions undertaken. Channeling funds in the field of transplantation, developing a specific and long lasting action plan, as well as searching for further solutions, in the light of the already successful Spanish Model, could contribute to the increase of the available grafts in Greece.